cyanic-selkie/wikianc huggingface dataset:
சேர்வைகாரன்பட்டி
கல்வி அறிவு
வடகாடு கிராமத்திலேயே மிக மிக குறைந்த கல்வி அறிவுபெற்ற தெரு பட்டியலில் 2-ம் இடத்தை பெறுவது இத்தெருவாகும்.ஒரு சில நபர்கள் பட்டம் பெற்றுள்ளனர்.அவர்கள் இன்றைய நவீனமயமாக்களில் புகுந்துள்ள உலகத்தில் இடம்பெற்றுள்ளனர்.அவர்கள் மிகுந்த முற்போக்கு சிந்தனையுடையவர்களாக திகழ்கின்றனர்.மிக மிக குறைவான நிலங்களைக்கொண்ட குடும்பங்கள் வசிக்கும் தெரு பட்டியலில் 2-ம் இடத்தை பெறுகிறார்கள்.3-ல் ஒரு பங்கு குடும்பங்களுக்கே ஆழ்குழாய் கிணறு வசதி உள்ளது.எனவேதான் இத்தெரு மக்களால் எவ்வித முன்னேற்றத்திலும் நுழைய முடிவதில்லை. பகுப்பு:புதுக்கோட்டை மாவட்டத்திலுள்ள கிராமங்கள்
தோல்கழற்றல்
கணுக்காலிகளில் தோல்கழற்றலின் பின்னர், ஓரிரு மணித்தியாலங்களில் புதிய மேலுறையானது தோல் பதப்படுத்தல் செயல்முறையை ஒத்த ஒரு செயல்முறை மூலம் இறுக்கமடைந்து, மீண்டும் புதிய புறவன்கூடு உருவாகிவிடும்.
இவ்வகை விலங்குகள் வழக்கமாக, அவற்றின் வாழ்க்கை வட்டத்தின் குறிப்பிட்ட காலங்களில் அல்லது ஒரு ஆண்டின் குறிப்பிட்ட நேரங்களில் தமது உடலின் ஒரு பகுதியை (பெரும்பாலும், வெளிப்புற அடுக்கு) வெளியேற்றும்.
மேற்கோள்
பகுப்பு:நடத்தையியல்
கெலமங்கலம் உத்தமகரகம் கோயில்
கெலமங்கலம் உத்தமகரகம் கோயில் தமிழ்நாட்டில் கிருஷ்ணகிரி மாவட்டம், கெலமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் தசரா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜான் ஹார்வர்டு
ஜான் ஹார்வர்டு (John Harvard, 1607–1638) குடியேற்றகால அமெரிக்காவில் வாழந்திருந்த ஆங்கில மதபோதகர் ஆவார். தமது மரணப் படுக்கையில் இவர் ஏற்படுத்திய உயில்வழிக் கொடையின்படி "அவரது சொத்துகள் மாசச்சூசெட்சு விரிகுடாக் குடியேற்றத்தில் இரண்டாண்டுகளுக்கு முன்னதாக துவங்கப்பட்டிருந்த கல்லூரிக்கு வழங்கப்பட்டு அக்கல்லூரி தமது பெயரில் அழைக்கப்பட வேண்டும்"  என்ற விருப்பத்தினால் ஆர்வர்டு கல்லூரி நிதி பெற்றது.
ஆர்வர்டு பல்கலைக்கழகம் தன் நிலைத்தன்மைக்கு முதன்மை காரணமாக இருந்த இவரை தனது நிறுவனர்களில் மிகவும் மதிக்கத்தக்கவராக கௌரவித்து ஆர்வர்டு முற்றத்தில் இவரது சிலையை நிறுவியுள்ளது.
மேற்கோள்கள்
பகுப்பு:1607 பிறப்புகள் பகுப்பு:1638 இறப்புகள் பகுப்பு:ஆங்கிலேய மெய்யியலாளர்கள் பகுப்பு:பல்கலைக்கழகம் தொடர்பான குறுங்கட்டுரைகள் பகுப்பு:காசநோயால் இறந்தவர்கள்
மேற்குக் கல்
மேற்குக் கல் என்பது எருசலேமின் மேற்குச் சுவரில் கீழ்பகுதியின் கற் பாளமாகும். ஒற்றைக் கல் கட்டடக்கலையான இது வில்சன் வளைவின் வட பகுதியில் அமைந்துள்ளது. இது 517 டன் எடை (570 குறை டன்) உடைய இது உலகிலுள்ள பாரிய ஒற்றைக்கல் கட்டட பாளங்களில் ஒன்றாகும். இக்கல் 13.6 மீட்டர் (44.6 அடி) நீளமும் 3 மீட்டர் (9.8 அடி) உயரமும் 3.3 மீட்டர் (10.8 அடி) அகலமும் உடையதாகும்.
ஆவணப்படம்
பகுப்பு:எருசலேம் பகுப்பு:தொல்பொருட்கள்
பல்வலி
பல்வலி (Toothache, Dental pain) என அறியப்படும் பல் வலி, பல் மற்றும் / அல்லது அவற்றின் துணை அமைப்புகளில், வலி உடனான பல் நோய்கள் அல்லது வலி அல்லாத பல் நோய்கள் மூலம் குறிப்பிடப்படுகிறது.
பொதுவான காரணங்கள் கடும்பற்கூழ் அழற்சி, பல் சிதைவு, பல் அதிர்ச்சி அல்லது பிற காரணிகளான, பல்திசுவின் அதீத உணர்திறன், மிகையுணர்வூக்கம், பல்லின் நுனிப்பகுதியில் பல்லைச்சுற்றி நோய் பற்சொத்தை (குறுகிய, கூர்மையான வலி, பொதுவாக வெளிப்படும் வேர் பரப்புகளுடன் தொடர்புடையது) போன்றதும், உடற்கூறியல் (வேர் நுனியில் பல்லைச் சுற்றி மற்றும் பற்குழி எலும்பு அழற்சியாகும்), பல் கட்டி (உட்புற பிசுபிசுப்புடன் கூடிய சீழ், மற்றும் பல்லைச் சுற்றி கட்டி), பற்குழி எலும்பு அழற்சி, வறண்ட சோகம் ("வறண்ட சோகம்", இரத்த உறைவு மற்றும் இரத்த இழப்பு பல் பிரித்தெடுக்கும் ஒரு சாத்தியமான சிக்கல்), கடுமையான சீழ் புண் உண்டாக்குகிற நரம்பு மண்டலம், (ஓர் ஈறு தொற்று, "அகழி வாய்" அல்லது "மறைகுழி" என்று அழைக்கப்படுகிறது) தற்காலிகமண்டல் புலர் கோளாறு எனப்படும் கூட்டு பிறழ்ச்சி மற்றும் பல.
வலியானது மிதமாக இருக்கும்போது மீண்டும் ஒரு சிறிய தூண்டுதலுக்குப் பிறகு (உதாரணமாக, குளிர் அல்லது இனிப்பு); குறுகிய நேரம் நீண்டு மீளக்கூடியதை கடும்பற்கூழ் அழற்சி என வகைப்படுத்தப்படுகிறது. அல்லது மீள இயலாத வலி தன்னிச்சையான கடுமையாகவும், தூண்டிய பிறகு நீண்ட நேரம் நீடிக்கும் போது, சிகிச்சை அளிக்கப்படாத இடங்களில், கூழ்மப்பிரிப்பு மீள முடியாததாகிவிடும், பின்னர் கூழ் நசுறு (கூழ் மரணம்) மற்றும் உட்செலுத்து உடற்காப்பு ஊக்கிகளுக்கு முன்னேறும், இதுபோன்ற குறைபாடுகள் பொதுவாக தொண்டை வலி ஏற்படுகின்றன. நுனி கட்டி வழக்கமாக கூழ் நசிவுக்கு பின்னர் ஏற்படும், மற்றும் பல்லைச் சுற்றிய இரத்தக் கட்டிகள் பொதுவாக நாள்பட்ட பற்புறத் திசு நோய் (ஈறு நோய்) சிக்கலாகவே பிரதிநிதித்துவம் பெறும். பொதுவாக, மிகவும் குறைவாகவே பல் சம்பந்தம் அல்லாத பல்வலி ஏற்படுத்தும், சைனஸ் தொற்றுநோய் அல்லது நாசிப்புரையழற்சி எனும் புரையழற்சி போன்றவை, மேல் பற்களில் வலி ஏற்படுத்தலாம், அல்லது நெஞ்சின் நடுப்பகுதியில், மார்பு எலும்பின் பிற்பகுதியில் அழுத்துவது அல்லது பிசைவது போன்ற உணர்வுடன் ஏற்படக்கூடிய மார்பு நெரிப்பு, போன்ற காரணிகளாலும் கீழ் பற்களில் வலி ஏற்படலாம்.
thumb|right|[[பல் மருத்துவர் ஒருவரும் அவரது உதவியாளரும் ஒரு நோயாளிக்கு அறுவைச் சிகிச்சை செய்கின்றனர்.]] பல்வலி பெரும்பாலும், வாய், தாடை, முகம் ஆகியவற்றில் உணரப்படும் எந்தவொரு வலியையும் உள்ளடக்கிய ஒரு பொது சொல்லான "ஓரோஃபேசில் வலி" (Orofacial pain) என்பதாகும், இது 125 - 135 என்ற நிலையில், மிகக் கடுமையானதாகும். மேலும் இது ஒரு பல் சிக்கலின் அவசரமாக கருதப்படுகிறது, ஏனெனில் தூக்கம், உணவு மற்றும் பிற தினசரி நடவடிக்கைகளில் குறிப்பிடத்தக்க தாக்கத்தை ஏற்படுத்தலாம், அது அவசர பற்சிகிச்சை (Dental emergency) சந்திப்பிற்கு மிகவும் பொதுவான காரணங்களில் ஒன்றாகும். அது சரியான கண்டறிதலில் சில நேரங்களில் சவாலாக இருக்கலாம். ஒரு பல்வலி சிகிச்சையானது சரியான காரணம் பொறுத்தும், மற்றும் வெளிப்புற அதிர்ச்சியினால் ஏற்படுகின்ற டூல் கட்டமைப்பு இல்லாத செயல்பாடு, ஒருங்கிணைப்பு மற்றும் உருவகம் ஆகியவற்றை மறுசீரமைப்பதற்கான ஒரு சிகிச்சையான, பல் நிரப்புதல் (Dental restoration), சொத்தை அடைந்த பல்லை அகற்றாது நோய்த்தொற்றை நீக்கவும் வருங்காலத்தில் நுண்ணுயிரித் தொற்றுக்களிலிருந்து பல்லைக் காப்பாற்றவும் பற்கூழில் மேற்கொள்ளப்படும் சிகிட்சையான பல்லுட்புற சிகிட்சை, பற்தாங்கிகளில் அல்லது பற்சிற்றறைகளில் (Sockets) இருந்து பல்லை பிரித்து எடுத்தலைக் குறிக்கூடிய பிரித்தெடுத்தல், மற்றும் சீழ் வடிகால், போன்ற மற்ற கடுமையான நடவடிக்கைகளை உள்ளடக்கியதாக இருக்கிறது. பல்மருத்துவர் (Dentist), நோய் கண்டறிதல், தடுப்பு, மற்றும் வாய்வழி குழி நோய்களின் நிலைமைகள் மற்றும் சிகிச்சையில் நிபுணத்துவம் வாய்ந்த ஒரு மருத்துவரின் பல்வலி நிவாரணமானது, பல முக்கிய பொறுப்புகளில் ஒன்றாக கருதப்படுகிறது. 2013 இல், பல் வலி 223 மில்லியன் வழக்குகளும், நிரந்தரப் பற்களிலுள்ள பல் சொத்தை விளைவாக ஏற்பட்டது, மற்றும் 53 மில்லியன் வழக்குகள் குழந்தை பற்கள் சம்பந்தமாக ஏற்பட்டது. வரலாற்று ரீதியாக, பல்வலி சிகிச்சைக்கான கோளாறுகள், பல் உள்ளிட்ட, வாய்ப்புறம் சார்ந்த நலன் மற்றும் நோய்கள், உடல் நலனுக்கும், வாய்ப்பகுதிக்குமான இத்தகைய தொடர்புகள் பற்றிய மருத்துவ அறிவியலான பல் மருத்துவத்தில் முதன்மையான பல் அறுவை சிகிச்சையின் தோற்றத்திற்கு வழிவகுத்தது என்று கருதப்படுகிறது.
சான்றுகள்
பகுப்பு:வலி
லூசி பியர்சன்
லூசி பியர்சன் (Lucy Pearson , பிறப்பு: பெப்ரவரி 19 1972 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளிலும், 62 ஒருநாள் பன்னாட்டுத் துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 1996 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1972 பிறப்புகள் பகுப்பு:வாழும் நபர்கள்
பொன்மன செல்வன்
பொன்மன செல்வன் இயக்குனர் பி. வாசு இயக்கிய தமிழ்த் திரைப்படம். இதில் விஜயகாந்த், ஷோபனா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள் 15-ஆகத்து-1989.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பி. வாசு இயக்கிய தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:சரோஜாதேவி நடித்த திரைப்படங்கள்
எசல பெரகரா
எசல பெரகரா (Esala Perahera, ඇසල පෙරහැර, எசல பெரகெர, festival of the tooth) அல்லது எசலா பேரணி இலங்கையின் கண்டி நகரத்தில் சூலை/ஆகத்து மாதங்களில் நிகழும் ஓர் பௌத்த திருவிழாவாகும். கண்கவரும் ஆடைகளுடன் நடைபெறும் இத்திருவிழா இலங்கையின் முதன்மையான சின்னங்களில் ஒன்றாக உள்ளது. அலங்கரிக்கப்பட்ட யானைகளுடன், தீநடனம், சவுக்கடி நடனம், கண்டி நகர பாரம்பரிய நடனம் போன்ற பல்வேறு நடனமாடிவரும் ஊர்வலமாகும். "தியா கெப்பீம"வுடன் திருவிழா முடிவடையும்.
பொண்ணு பாக்க போறேன்
பொண்ணு பாக்க போறேன் இயக்குனர் என். முருகேஷ் இயக்கிய தமிழ்த் திரைப்படம். இதில் பிரபு, சீதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் பாக்யராஜ் மற்றும் இத்திரைப்படம் வெளியிடப்பட்ட நாள் 22-திசம்பர்-1989.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபு நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
பகதூர் குப்தா
பகதூர் குருங் குப்தா (Bahadur Gurung Gupta) இந்திய நாட்டைச் சேர்ந்த பனிச்சறுக்கு வீரர் ஆவார். இவர் 1976 ஆம் ஆண்டு செப்டம்பர் மாதம் 7 ஆம் தேதி பிறந்தார். 2006 ஆம் ஆண்டு நடைபெற்ற குளிர்கால ஒலிம்பிக்கிற்கு தகுதி பெற்றார். அங்கு இந்திய நாட்டினைப் பிரதிநிதித்துவப்படுத்தினார். அவர் குறுக்கு நாடு பனிச்சறுக்கு விளையாட்டின் ஆண்களுக்கான தடகள பிரிவு நிகழ்வில் பங்கேற்றார். தனது நிகழ்வில் 78 ரன்களை முடித்தார்.
2005 ஆம் ஆண்டு சனவரி மாதத்தில் குல்மார்க்கில் நடந்த சர்வதேச குறுக்கு நாடு பனிச்சறுக்கு பந்தயத்தில் மூன்றாவது இடத்தைப் பிடித்தார். அவர் போலு கெரேட் மற்றும் உலுடாக் பால்கனில் நடைபெற்ற குறுக்கு நாடு பனிச்சறுக்கு பந்தயங்களிலும் பங்கேற்று சிறப்பாக செயல்பட்டார்.
1999 ஆம் ஆண்டில் இந்திய இராணுவத்தில் சேர்ந்தார். பின்னர் 15 வயது வரை பயிற்சியைத் தொடங்கினார். மேலும் தேசிய சாம்பியன்சிப்பை வென்றார். 2002 ஆம் ஆண்டு அவுலியில் நடந்த தேசிய குளிர்கால விளையாட்டுப் போட்டிகளில் சிறந்த தடகள வீரராக தேர்ந்தெடுக்கப்பட்டார்
மேற்கோள்கள்
பகுப்பு:வாழும் நபர்கள் பகுப்பு:1976 பிறப்புகள் பகுப்பு:குளிர்கால ஒலிம்பிக் விளையாட்டுக்கள் பகுப்பு:பனி விளையாட்டுக்கள்
விளையாட்டு நிகழ்ச்சி
விளையாட்டு நிகழ்ச்சி எனப்படுவது தொலைக்காட்சி நிகழ்ச்சி வகைகளில் ஒன்றாகும். இது தொலைக்காட்சி, வானொலி மற்றும் பொது இடங்களில் நடத்தப்படும் ஒரு விதமான போட்டி விளையாட்டு நிகழ்ச்சி ஆகும்.
தனி நபர் அல்லது அதற்கு மேற்பட்டோர் இரு குழுவாக கலந்து கொண்டு ஒரு குறிப்பிட்ட தொகை பணத்திற்காக பல வித விளையாட்டுகளில் கலந்து கொண்டு அதில் வெற்றி பெற முயற்சிப்பது விளையாட்டு நிகழ்ச்சியின் வகையாகும்.
2000ஆம் ஆண்டு காலப்பகுதியில் சன் தொலைக்காட்சியில் ஒளிபரப்பான கோடிஸ்வரன் என்ற நிகழ்ச்சி முதல் தமிழ் வார்த்தை விளையாட்டு நிகழ்ச்சியாகும். இந்த நிகழ்ச்சியை நடிகர் சரத்குமார் தொகுத்து வழங்க, நடிகை ராதிகா தயாரித்துள்ளார். அதை தொடர்ந்து 2010ஆம் ஆண்டு டீலா நோ டீலா, நீங்களும் வெல்லலாம் ஒரு கோடி, யெஸ் ஓர் நோ, கையில் ஒரு கோடி போன்ற பல நிகழ்ச்சிகள் இதற்குள் அடங்கும்.
மேற்கோள்கள்
பகுப்பு:தொலைக்காட்சி வகைகள் பகுப்பு:விளையாட்டு நிகழ்ச்சிகள்
ஓமான் ஏர்
ஓமான் ஏர் (Oman Air) என்பது ஓமானின் தேசிய வானூர்தி நிறுவனம் ஆகும். ஓமான் ஏர் மஸ்கத் பன்னாட்டு வானுர்தி நிலையத்தை மையமாக கொண்டு உள்நாட்டு மற்றும் பன்னாட்டு பயணிகள் சேவைகளை இயக்குகிறது.
வரலாறு
ஓமான் ஏர் 1970 ஆம்  ஆண்டு ஓமான் பன்னாட்டு சேவை  (ஓஐஎச்) ஆரம்பிக்கப்பட்டது. முதலில் பீட் அல் பாலாச் வானூர்தி நிலையத்தில் பயணிகள் வானூர்தி சேவையை தொடங்கியது. 1972 ஆம் ஆண்டில் மஸ்கத் பன்னாட்டு வானூர்தி நிலையத்துக்கு மாற்றியது. 1977 ஆம் ஆண்டில் வளைகுடா விமானத்தை வாங்கியது. thumb|ஆரம்ப காலங்களில் ஓமான் ஏர் போயிங் 737-800 thumb|பழைய ஓமான் ஏர் ஏடிஆர் 42-500 1993 ஆண்டு ஓமான் ஏர் நிறுவப்பட்டது. மார்ச் மாதம் போயிங் 737-300 வானூர்தி மஸ்கத்தில் இருந்து சலாலாவுக்கு சேவையை துவங்கியது. அதே ஆண்டு சூலை மாதம் முதல் பன்னாட்டு வானூர்தி சேவை துபாய்க்கு இயக்கப்பட்டது.
நவம்பரில் திருவனந்தபுரம், குவைத்து மற்றும் கராச்சி சேவைகளை துவங்கியது.
பெருநிறுவன விவகாரம்
thumb| ஓமான் ஏர் [[ஏர்பசு ஏ330|ஏர்பஸ் A330-300 வணிக வகுப்பு]]
தற்போதைய சேவைகள்
சூலை 2020 நிலவரப்படி, ஓமான் ஏர் மஸ்கத்தில் இருந்து 27 நாடுகளில் 50 இடங்களுக்கு இயக்குகிறது. ஓமான் ஏர் இந்கியவுக்கு மட்டும் 11 நகரங்களுக்கு வானூர்திகளை இயக்குகிறது.
வானூர்திகள்
thumb| ஓமான் ஏர் [[ஏர்பசு ஏ330|ஏர்பஸ் ஏ 330-300]] thumb|ஓமான் ஏர் போயிங் 737-800 thumb| ஓமான் ஏர் [[போயிங் 787 ட்ரீம்லைனர்|போயிங் 787-8]] thumb|ஓமான் ஏர் எம்ப்ரேயர் 175
வெளி இணைப்புகள்
பகுப்பு:விமானசேவை நிறுவனங்கள் பகுப்பு:ஓமான்
குழியுடலிகள்
குழியுடலிகள் (Coelenterata) என்பவை உடலின் மத்தியில் நீண்ட குழல் போன்ற பகுதியையும், ஆரச் சமச்சீருடைய உடலையும் கொண்ட பல்லுயிரணு உயிரிகள் ஆகும். ஹைட்ரா, ஒபீலியா, ஜெல்லி மீன்கள், அனிமோன்கள் ஆகியவை குழியுடலிகள் ஆகும். இவற்றைத்தவிர கடலில் பவளப் பாறைகளை உருவாக்கும் பவளங்களும் குழியுடலிகள் வகுப்பைச் சேர்ந்தவையே. இவற்றின் உடல்கள் உயிரணுக்களின் இரண்டு அடுக்குகளாலான சுவர்களைக் கொண்ட பையை ஒத்தவை. ஒரே ஒரு வெளித்திறப்பை மட்டுமே கொண்ட செரிப்புக்குழி ஒன்றை இவை பெற்றுள்ளன. குழியுடலிகள் பெரும்பாலும் இருக்கை நிலையிலேயே வாழ்கின்றன.
மேலும் காண்க
பகுப்பு:கடல்வாழ் உயிரினங்கள்
அயோடின் ஐந்தாக்சைடு
அயோடின் ஐந்தாக்சைடு (Iodine pentoxide) என்பது I2O5 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அயோடிக் அமிலத்தின் நிலைப்புத் தன்மையுடைய ஒரேயொரு நீரற்ற வடிவச் சேர்மம் அயோடின் ஐந்தாக்சைடு ஆகும். 0 செல்சியசு வெப்பநிலையில் அயோடிக் அமிலத்தை உலர் காற்றில் நீர்நீக்கம் செய்வதால் அயோடின் ஐந்தாக்சைடு தயாரிக்கலாம்:
அமைப்பு
139.2° கோண அளவுடன் வளைந்த I-O-I பிணைப்புடன் அயோடின் ஐந்தாக்சைடு காணப்படுகிறது. ஆடித்தளம் இல்லாத மூலக்கூறு என்பதால் இதனுடைய சீரொழுங்கு C2v. ஆக இருப்பதில்லை. விளிம்புநிலை பிணைப்புகளில் I-O இடைவெளி 1.80 Å ஆகவும் பாலம் அமைக்கும் பிணைப்புகளில் இந்நீளம் 1.95 Å ஆகவும் காணப்படுகிறது
வினைகள்
அயோடின் ஐந்தாக்சைடு, அறை வெப்பநிலையில் கார்பன் ஓராக்சைடை எளிதாக கார்பன் டை ஆக்சைடாக ஆக்சிசனேற்றம் செய்கிறது.
வளிம மாதிரிகளில் உள்ள கார்பன் ஓராக்சைடின் அடர்த்தியை பகுப்பாய்வு செய்வதற்கு இவ்வினை பயன்படுத்தப்படுகிறது.
அயோடின் ஐந்தாக்சைடு SO3 மற்றும் S2O6F2 ஆகியனவற்றுடன் இணைந்து அயோடைல் உப்புகளையும் கந்தக அமிலத்துடன் சேர்ந்து அயோடோசில் உப்புகளையும் தருகிறது.
சுமார் 350 0 செல்சியசு வெப்பநிலைக்குச் சூடுபடுத்தினால் அயோடின் ஐந்தாக்சைடு அயோடின் ஆவியாகவும் ஆக்சிசனாகவும் சிதைவடைகிறது
மேற்கோள்கள்
பகுப்பு:அயோடின் சேர்மங்கள் பகுப்பு:ஆக்சைடுகள் பகுப்பு:அமில ஆக்சைடுகள் பகுப்பு:ஆக்சிசனேற்றிகள் பகுப்பு:அயோடைடுகள்
இந்திய காட்டு கழுதை சரணாலயம்
வலது|thumb| [[குசராத்து|குஜராத்தின் வரைபடத்தில் லிட்டில் ரான் ஆஃப் கட்ச் மற்றும் கிரேட்டர் ரான் ஆஃப் கட்ச் ஆகியவற்றை காணலாம். ]] இந்தியக் காட்டு கழுதை சரணாலயம் (Indian Wild Ass Sanctuary) என்று அழைக்கப்படும் இது இந்தியாவின் குசராத்து மாநிலத்தில் உள்ள கட்ச் பாலைவனப் பகுதியில் அமைந்துள்ளது. இது 4954 ச.கி.மீ. பரப்பளவில் பரவியுள்ளது.
இந்த வனவிலங்கு சரணாலயம் 1972இல் நிறுவப்பட்டது. மேலும், அதே ஆண்டில் வனவிலங்கு பாதுகாப்பு சட்டத்தின் கீழ் கொண்டு வரப்பட்டது. இந்த சரணாலயம் பூமியில் அருகிவரும் காட்டு கழுதையின் இருப்பிடமாக உள்ளது. இதன் துணை இனங்களில் ஒன்றான இந்தியக் காட்டுக் கழுதை (குர்) ஆசிய காட்டுக்கழுதை இனத்தைச் சேர்ந்தது எனக் கருதப்படுகிறது.
இங்கு காணப்படும் விலங்கினங்கள்
இந்தச் சரணாலயம் பல வகையான விலங்குகள் மற்றும் பறவைகளின் வாழ்விடமாக உள்ளது. யுனெஸ்கோ உலக பாரம்பரிய மையத்தில் சமர்ப்பிக்கப்பட்ட தரவுகளின்படி இச் சரணாலயம் அமைந்துள்ளது. இங்கு,
thumb| எல்.ஆர்.கே.யில் பைட் புஷ் சாட் எனப்படும் பறவையினம்
அச்சுறுத்தல்கள்
சரணாலயம் எதிர்கொள்ளும் முக்கிய அச்சுறுத்தல் இப்பகுதியில் சட்டவிரோத உப்பு எடுக்கும் செயல்பாடு ஆகும். இந்தியாவின் உப்பு விநியோகத்தில் 25% இப்பகுதி செயல்படுவதால் வருகிறது.
உயிர்க்கோள இருப்பு - உலக பாரம்பரிய தளம்
யுனெஸ்கோவின் நாயகன் மற்றும் உயிர்க்கோளம் திட்டத்தின் கட்டமைப்பிற்குள் சர்வதேச அளவில் அங்கீகரிக்கப்பட்ட நிலப்பரப்பு மற்றும் கடலோர சுற்றுச்சூழல் அமைப்புகளின் பகுதிகள் ஆகியவை ஒரு உயிர்க்கோள இருப்பு என்று வனத்துறையால் பரிந்துரைக்கப்பட்டுள்ளன. இது உயிரியல் பன்முகத்தன்மையைப் பாதுகாத்தல், ஆராய்ச்சி, கண்காணித்தல் மற்றும் நிலையான வளர்ச்சி மாதிரிகளை வழங்குவதில் கவனம் செலுத்தும், இந்த திட்டம் யுனெஸ்கோவிற்கு அனுப்பப்பட்டு பட்டியலிடப்பட்டுள்ளது.
வனவிலங்கு சரணாலயங்கள் மற்றும் கட்சின் இருப்புகள்
புஜ் நகரத்திலிருந்து கட்ச் மாவட்டத்தின் பல்வேறு சூழழியல் ரீதியாக வளமான மற்றும் வனவிலங்கு பாதுகாப்பு பகுதிகளை பார்வையிடலாம். அவை, இந்திய காட்டு கழுதை சரணாலயம், கட்ச் பாலைவன வனவிலங்கு சரணாலயம், நாராயண் சரோவர் சரணாலயம், கட்ச் புஸ்டார்ட் சரணாலயம், பன்னி புல்வெளி காடுகள் மற்றும் சாரி-தண்ட் ஈரநில பாதுகாப்பு இருப்பு போன்றவை ஆகும்.
வெளி இணைப்புகள்
பகுப்பு:இந்திய காட்டுயிர் காப்பகங்கள் பகுப்பு:கட்சு மாவட்டம் பகுப்பு:குசராத்தில் சுற்றுலாத்துறை
ஆனந்தபுரம் மண்டலம்
ஆனந்தபுரம் மண்டலம் விசாகப்பட்டினத்தில் அமைந்துள்ள ஒரு மண்டலம் ஆகும். அனந்தபுரம் என்ற ஊரையும் அதைச் சுற்றியுள்ள ஊர்களையும் உள்ளடக்கியது. விசாகப்பட்டினத்திற்கும் ஸ்ரீகாகுளத்திற்கும் இடையிலான தேசிய நெடுஞ்சாலை ஐந்தில் உள்ள ஒரு வீதிச் சந்தி இதுவாகும்.
போக்குவரத்து
விசாகப்பட்டினத்தில் இருந்து செல்லும் 999, 222, 25B, 666 போன்ற எண்களைக்கொன்ட நகரப் பேருந்துகள்.
ஊர்கள்
இந்த மண்டலத்தில் 32 ஊர்கள் உள்ளன.
மேற்கோள்கள்
பகுப்பு:விசாகப்பட்டினம் மாவட்டம்
கற்பனை நிகழ்ச்சி
கற்பனை நிகழ்ச்சி எனப்படுவது தொலைக்காட்சி நிகழ்ச்சி வகைகளில் ஒன்றாகும். இது பெரும்பாலும் மந்திரம், மீயியற்கை, இயற்கைக்கு அப்பாற்பட்ட சக்திகள் அல்லது கற்பனை உலகங்கள் என வடிவமைக்கப்படும். கற்பனை தொலைக்காட்சி நிகழ்ச்சிகள் பெரும்பாலும் புராணக் கதைகள் மற்றும் நாட்டுப்புறக் கதைகளின் கதைகளை அடிப்படையாகக் கொண்டவை, அல்லது பிற ஊடகங்களில் உள்ள கற்பனைக் கதைகளிலிருந்து தழுவி எடுக்கப்படுகின்றன. மற்றும் அறிவியல் புனைகதை மற்றும் திகிலுடன் சார்ந்து எடுக்கப்படுகின்றது.
தமிழ் தொலைக்காட்சியில் பெரும்பாலும் புராணக்கதைகளை சார்ந்தே எடுக்கப்படுகின்றது. உதாரணம்: விஜய் தொலைக்காட்சியில் ஒளிபரப்பான தமிழ்க்கடவுள் முருகன், ஜீ தமிழ் தொலைக்காட்சியில் ஒளிபரப்பான ஸ்ரீ விஷ்ணு தசாவதாரம் போன்ற தொடர்கள் அடங்கும். சன் தொலைக்காட்சியில் ஒளிபரப்பான நந்தினி மற்றும் மாயா தொடர்கள் கற்பனை மற்றும் திகில் தொடராக எடுக்கப்பட்டது. தாழம்பூ என்ற தொடர் கற்பனை காதல் தொடராக விஜய் தொலைக்காட்சியில் ஒளிபரப்பானது.
சீக்ரட் கார்டன், மாஸ்டர்ஸ் சன், மூண் எம்பிரசிங் தி சன், மை லவ் ஃப்ரம் த ஸ்டார் போன்ற கொரியன் மொழி கற்பனை தொடர்கள் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் 2013 முதல் 2014ஆம் ஆண்டு காலப்பகுதியில் ஒளிபரப்பானது.
மாவீரன் ஹதீம், நாகினி, சந்தியா, போன்ற ஹிந்தி மொழத் தொடர்கள் தமிழில் மொழிமாற்றம் செய்யப்பட்டு சில தொலைக்காட்ச்சியில் ஒளிபரப்பாகவுள்ளது.
மேற்கோள்கள்
பகுப்பு:தொலைக்காட்சி வகைகள்
கார்பன் வரவினம்
கார்பன் வரவினங்கள் (Carbon Credit) என்பவை பசுமைக்குடில் வாயுக்களின் குவிப்பு வளர்ச்சியைக் குறைப்பதற்கு தேசிய மற்றும் சர்வதேசிய அளவில் செய்யப்படும் முயற்சிகளின் ஒரு முக்கியமான அம்சமாகும். ஒரு கார்பன் வரவினம் என்பது ஒரு டன் கார்பனுக்கு சமமானதாகும். கார்பன் வர்த்தகம் என்பது உமிழ்வு வர்த்தக அணுகுமுறையின் ஒரு பயன்பாட்டு முறையாகும். பசுமைக்குடில் வாயு உமிழ்வுகள் வரம்பிடப்படுகின்றன. பின் உமிழ்வு அளவை ஒதுக்கீடு செய்ய சந்தைகள் பயன்படுத்தப்படுகின்றன. இதன்பின் இருக்கும் கருத்து என்னவென்றால், தொழில்துறை மற்றும் வர்த்தக செயல்முறைகளை, கரியமில வாயு மற்றும் பிற பசுமைக்குடில் வாயுக்களை காற்றில் உமிழ்வதற்கு எந்த இழப்பீடும் அளிக்கப்படாத நிலையில் இருப்பதைக் காட்டிலும், குறைவான உமிழ்வுகள் அல்லது குறைந்த "கார்பன் செறிவு" அணுகுமுறைகளுக்கான திசையில் செலுத்துவது தான். பசுமைக்குடில் வாயுக் குறைப்பு திட்டங்கள் வரவினங்களை உருவாக்க முடியும் என்பதால், இந்த அணுகுமுறையானது உலகெங்கிலுமான கார்பன் குறைப்பு திட்டங்களுக்கு நிதியாதாரத்தை திரட்டுவதற்கு பயன்படுத்தப்பட முடியும்.
கார்பன் வரவினங்களை, தங்களது கார்பன் உமிழ்வுதடத்தை தன்னார்வ அடிப்படையில் குறைக்க விரும்பும் வர்த்தகரீதியான மற்றும் தனிநபர் வாடிக்கையாளர்களுக்கு விற்கும் பல நிறுவனங்களும் உள்ளன. இந்த கார்பன் வரன்படுத்தும் நிறுவனங்கள், தனித்தனியான திட்டங்களிடம் இருந்து வரவினங்களை சேகரித்து வைத்திருக்கும் முதலீட்டு நிதியம் அல்லது கார்பன் மேம்பாட்டு நிறுவனத்திடம் இருந்து, வரவினங்களை கொள்முதல் செய்து கொள்கின்றன. இந்த வரவினங்களின் தரம் என்பது ஒரு பகுதியில், கார்பன் திட்டத்திற்கு ஆதரவு அமைப்பாக செயல்படும் நிதியம் அல்லது மேம்பாட்டு நிறுவனத்தின் தரநிர்ணய செயல்முறை அல்லது தொழில்திறத்தின் அடிப்படையிலானதாகும். இது அவர்களின் விலையில் பிரதிபலிக்கும்; தன்னார்வ அலகுகள் பொதுவாக கடுமையான தரப் பரிசோதனை சுத்த மேம்பாடு செயல்முறை மூலம் விற்கப்படும் அலகுகளைக் காட்டிலும் மதிப்பு குறைவானதாக இருக்கும்.
கார்பன் வரவினங்களில் இரண்டு தனித்துவமான வகைகள் உள்ளன: கார்பன் சமப்படுத்தும் வரவினம் (COC) மற்றும் கார்பன் குறைப்பு வரவினம் (CRC). கார்பன் சமப்படுத்தும் வரவினங்கள் காற்று, சூரிய ஒளி, நீர் மற்றும் உயிரி எரிபொருள்களில் இருந்தான எரிசக்தி உற்பத்தியின் தூய வடிவங்களைக் கொண்டதாகும். கார்பன் குறைப்பு வரவினங்கள், நமது வளிமண்டலத்தில் இருந்து கார்பனை உயிரியல்ரீதியாக பிரித்து (காடுகளை வளர்ப்பது, மற்றும் பாதுகாப்பது) சேமிப்பது மற்றும் சேகரிப்பதையும், கடல் மற்றும் மண்ணில் இருந்தும் பிரித்தெடுத்து சேமிப்பது மற்றும் சேகரிப்பதையும் அடக்கியதாகும். இரண்டு அணுகுமுறைகளுமே உலகளாவிய கார்பன் உமிழ்வு நெருக்கடிகளைக் குறைப்பதற்கான திறம்பட்ட வழிகளாக அறியப்பட்டுள்ளன.
பின்புலம்
உமிழ்வுகளைக் கட்டுப்படுத்துவதற்கான அவசியம் குறித்து அதிகரித்து வரும் விழிப்புணர்வின் ஒரு விளைவே இந்த கார்பன் வரவினங்கள் குறித்த கருத்து பிறந்ததற்கான காரணம் ஆகும். காலநிலை மாற்றத்திற்கான அரசாங்கங்களுக்கு இடையிலான குழு தெரிவித்திருப்பன பின்வருமாறு: ''கார்பனுக்கு ஒரு நேரடியான அல்லது மறைமுகமான விலை வழங்கும் கொள்கைகள் தயாரிப்பாளர்களுக்கும் நுகர்வோருக்கும் பசுமைக்குடில்வாயு குறைந்த தயாரிப்புகள், தொழில்நுட்பங்கள் மற்றும் செயல்முறைகளில் குறிப்பிடத்தக்க முதலீடு செய்வதற்கு ஊக்கத்தொகைகளை உருவாக்க முடியும். இத்தகைய கொள்கைகள் பொருளாதார கருவிகள், அரசாங்க நிதியாதாரம் மற்றும் கட்டுப்பாடு ஆகியவற்றைக் கொண்டிருக்க முடியும்''.
170க்கும் அதிகமான நாடுகளுக்கு இடையே செய்யப்பட்ட ஒரு சர்வதேச ஒப்பந்தமான கியோட்டோ நெறிமுறையில் இந்த வழிமுறை முறையாக்கப்பட்டுள்ளது. இதனைத் தொடர்ந்து வந்த மாராகேஷ் இணக்கங்கள் (Marrakesh Accords) மூலம் சந்தை வழிமுறைகள் ஒப்புக் கொள்ளப்பட்டுள்ளன. சில தொழில்துறை மாசுப்பொருட்களைக் குறைப்பதற்கு வெற்றிகரமாக செயல்படுத்தப்பட்டதான அமெரிக்க அமில மழைத் திட்டத்தினை ஒத்த வகையில் இந்த வழிமுறை அமைக்கப்பட்டுள்ளது.
உமிழ்வு ஏற்புவரம்புகள்
இந்த நெறிமுறைகள் வளர்ந்த மற்றும் வளரும் நாடுகளுக்கான பசுமைக்குடில் வாயுக்களுக்கான அதிகப்பட்ச அளவு 'வரம்பு' அல்லது ஒதுக்கீடுகளின் மீது ஒப்புக்கொண்டது. இது இணைப்பு I இல் பட்டியலிடப்பட்டுள்ளது. இந்த நாடுகள், அதேபோல், தங்கள் நாட்டு வணிக நிறுவனங்கள் மற்றும் பிற அமைப்புகள் நிறுவியவற்றில் இருந்து வெளியாகும் உமிழ்வுகள் மீது ஒதுக்கீட்டு வரம்புகளை நிர்ணயிக்கின்றன. தங்கள் சொந்த நாட்டின் 'பதிவகங்கள்' மூலம் நாடுகள் இதனை நிர்வகிக்கின்றன. இந்த பதிவகங்கள் UNFCCC மூலம் தரப் பரிசோதனை செய்யப்படுகின்றன; கண்காணிக்கப்படுகின்றன. ஒவ்வொரு ஆபரேட்டருக்கும் வரவின ஏற்பு வரம்பு ஒன்று உள்ளது. இதன்படி ஒவ்வொரு அலகும் அதன் உரிமையாளருக்கு ஒரு மெட்ரிக் டன் கரியமில வாயு அல்லது அதற்கு சமமான பசுமைக்குடில் வாயுவை வெளியிடுவதற்கான உரிமையை வழங்குகிறது. தங்களுக்கு ஒதுக்கீடு செய்த அளவுக்கு இந்த உமிழ்வை செய்யாத ஆபரேட்டர்கள் பயன்படுத்தாத ஒதுக்கீட்டு அளவை கார்பன் வரவினங்களாக விற்பனை செய்யலாம். தங்களது ஒதுக்கீட்டுக்கு மேலாக இந்த உமிழ்வினை வெளியிட நேரும் வணிக நிறுவனங்கள் கூடுதல் ஏற்பு வரம்புகளை வரவினங்களாக கொள்முதல் செய்யலாம். தனிப்பட்ட முறையிலோ அல்லது வெளிப்படையான சந்தை வழியாகவோ. கால வளர்ச்சியில் எரிசக்திக்கான தேவை அதிகரித்துக் கொண்டே சென்றாலும், மொத்த உமிழ்வுகள் வரம்புக்குள் தான் இருந்தாக வேண்டும்.
இந்த ஏற்பு வரம்புகளை விற்கவும் வாங்கவும் அனுமதிப்பதன் மூலம், ஒரு ஆபரேட்டர் தனது உமிழ்வுகளை குறைப்பதற்கு, 'சுத்தம் காக்கும்' எந்திரங்கள் மற்றும் நடைமுறைகளில் முதலீடு செய்வது அல்லது ஏற்கனவே கூடுதல் 'கொள்திறன்' கொண்டிருக்கும் இன்னொரு ஆபரேட்டரிடம் இருந்து உமிழ்வுகளை கொள்முதல் செய்வது ஆகிய இரண்டு வழிகளில், சிறந்த செலவு குறைந்த வழியை பயன்படுத்த முடியும்.
2005 முதல், ஐரோப்பிய ஒன்றியத்திற்குள்ளாக அதன் ஐரோப்பிய வர்த்தக திட்டம் (EU ETS) மூலம் வர்த்தகம் செய்யும் அனைத்து நாடுகளும் CO2 வர்த்தகத்திற்கு கியோட்டோ வகைமுறையை ஏற்றுக் கொண்டுள்ளன. ஐரோப்பிய ஆணையம் இதன் நிர்ணய அதிகாரம் பெற்றதாய் இருக்கிறது. 2008 முதல், ஐரோப்பிய ஒன்றியத்தில் பங்குபெற்றவர்கள் புரோட்டோகாலின் இணைப்பு I மூலம் உறுதிப்படுத்தப் பெற்றுள்ள பிற வளர்ந்த நாடுகளுடன் இணைப்பு கொண்டு, ஆறு மிக முக்கிய மனித இனத்தால் உருவாகும் பசுமைக்குடில் வாயுக்களை வர்த்தகம் செய்வது கட்டாயம் ஆகும். கியோட்டோ நெறிமுறைகளை உறுதிப்படுத்தாதிருக்கும் அமெரிக்காவிலும், மற்றும் மார்ச் 2008 முதல் உறுதிப்படுத்தல் அமலாக்கத்திற்கு வந்ததான ஆஸ்திரேலியாவிலும், இதேபோன்ற திட்டங்கள் கருதப்பட்டு வருகின்றன.
கியோட்டோவின் 'நெகிழ்வான வகைமுறைகள்'
ஒரு வரவினமானது வரம்பு-மற்றும்-வர்த்தக திட்டத்தின் தேசிய நிர்வாகிகள் மூலம் ஆரம்பத்தில் ஒதுக்கீடு செய்யப்பட்டதான அல்லது ஏலம் விடப்பட்டதான உமிழ்வு ஏற்புவரம்பாக இருக்கலாம். அல்லது உமிழ்வுகளின் ஒரு சமப்படுத்தப்பட்ட அளவாக இருக்கலாம். இத்தகைய சமப்படுத்தல் அல்லது குறைப்பு நடவடிக்கைகள், கியோட்டோ நெறிமுறையை உறுதி செய்திருப்பதோடு தனது கார்பன் திட்டத்தை UNFCCC அங்கீகாரம் பெற்ற வகைமுறைகளில் ஒன்றின் மூலமாக தரப் பரிசோதனை செய்வதற்குரிய தேசிய ஒப்பந்தத்தை அமலாக்கம் செய்திருக்கக் கூடிய எந்தவொரு வளரும் நாட்டிலும் செய்யப்படலாம். அங்கீகாரம் கிட்டியதும், இந்த அலகுகள் சான்றிதழ் பெற்ற உமிழ்வு குறைப்புகள் அல்லது CERகள் என்று அழைக்கப்படுகின்றன. கியோட்டோ வர்த்தக காலத்திற்கு முன்கூட்டியே இந்த திட்டங்கள் கட்டுமானம் செய்யப்படுவதற்கும் வரவினங்களைப் பெறுவதற்கும் நெறிமுறைகள் அனுமதிக்கின்றன.
வளர்ந்த நாடுகளில் இருக்கும் ஆபரேட்டர்கள் பசுமைக்குடில் வாயு குறைப்பு வரவினங்களை கொள்முதல் செய்வதற்கு மூன்று வகைமுறைகளை கியோட்டோ நெறிமுறை வழங்குகிறது:
இந்த கார்பன் திட்டங்கள் ஒரு தேசிய அரசாங்கத்தாலோ அல்லது நாட்டிற்குள் இருக்கும் ஒரு ஆபரேட்டர் மூலமோ உருவாக்கப்படலாம். யதார்த்தத்தில், அநேக பரிவர்த்தனைகள் தேசிய அரசாங்கங்களால் நேரடியாக மேற்கொள்ளப்படுவதில்லை. மாறாக தங்களின் நாடுகளால் ஒதுக்கீட்டு அளவு நிர்ணயிக்கப்பட்ட நிலையில் ஆபரேட்டர்கள் மூலம் மேற்கொள்ளப்படுகின்றன.
உமிழ்வு சந்தைகள்
வர்த்தக நோக்கங்களுக்கு, ஒரு ஏற்பு வரம்பு அல்லது CER ஒரு மெட்ரிக் டன் CO2 உமிழ்வுக்கு சமமானதாய் கருதப்படுகிறது. இந்த ஏற்பு வரம்புகள் தனிப்பட்ட முறையிலோ அல்லது சர்வதேச சந்தை நிலவரத்தின் படியோ விற்கப்பட முடியும். இந்த வர்த்தகமும் விநியோகமும் சர்வதேச அளவில் நடைபெறுவதால் ஏற்பு வரம்புகள் நாடுகளிடையே பரிவர்த்தனை செய்யப்பட அனுமதிக்கிறது. ஒவ்வொரு சர்வதேச பரிவர்த்தனையும் UNFCCC மூலம் சோதிப்பு அங்கீகாரம் செய்யப்படுகிறது.
நடப்பில் கார்பன் ஏற்பு வரம்புகளில் பரிவர்த்தனையில் ஈடுபடும் ஐந்து பரிவர்த்தனை மையங்கள் உள்ளன: சிகாகோ காலநிலை பரிவர்த்தனை மையம், ஐரோப்பிய காலநிலை பரிவர்த்தனை, நோர்ட்பூல், பவர்நெக்ஸ்ட் மற்றும் ஐரோப்பிய எரிசக்தி பரிவர்த்தனை மையம் ஆகியவை. சமீபத்தில் நோர்ட்பூல், சான்றிதழ் பெற்ற உமிழ்வு குறைப்புகள் என்று அழைக்கப்படும் ஒரு CDM கார்பன் திட்டத்தால் உருவாக்கப்படும் சமப்படுத்தல்களை வர்த்தகம் செய்வதற்கான ஒரு ஒப்பந்தத்தை பட்டியலிட்டது. பரிவர்த்தனை மையங்களில் விற்கப்படத்தக்க வரவினங்களை உருவாக்கும் உமிழ்வு குறைப்பு, சமப்படுத்தல், மற்றும் காடுகள் உருவாக்க திட்டங்களில் இப்போது பல நிறுவனங்கள் ஈடுபட்டுள்ளன. CantorCO2e என்னும் குறைந்தது ஒரு தனியார் மின்னணு சந்தையேனும் 2008 ஆம் ஆண்டில் நிறுவப்பட்டுள்ளது.
உமிழ்வு நிர்வாகம் என்பது லண்டன் நகரின் மிகவும் துரித வளர்ச்சி காணும் நிதி சேவைகளில் ஒன்றாக ஆகியிருக்கிறது. இப்போது 30 பில்லியன் யூரோக்கள் மதிப்புடையதாக இருக்கும் இச்சந்தை, ஒரு தசாப்த காலத்திற்குள் 1 டிரில்லியன் யூரோக்கள் மதிப்பிற்கு வளர்ச்சியடையும் என மதிப்பிடப்பட்டுள்ளது. "கார்பன் உலகின் மிகப்பெரிய பண்டச் சந்தையாக இருக்கும். அத்துடன் அது உலகின் ஒட்டுமொத்த மிகப் பெரிய சந்தையாகவும் ஆகலாம்" என்று பார்க்ளேஸ் கேபிடல் நிறுவனத்தின் சுற்றுச்சூழல் சந்தைகள் பிரிவு தலைவரான லூயிஸ் ரெட்சா கணிப்பு வெளியிட்டுள்ளார்.
கார்பனுக்கு சந்தை விலையை நிர்ணயித்தல்
கணக்கின்றி எரிசக்தி உபயோகிப்பதும் அதனால் விளையும் உமிழ்வு அளவுகளும் தொடர்ந்து அதிகரிக்கும் என்று மதிப்பிடப்படுகிறது. எனவே வரவினங்களை வாங்க வேண்டிய நிறுவனங்களின் எண்ணிக்கை அதிகரிக்கும். தேவை மற்றும் விநியோக விதிகள் சந்தை விலையை மேலே தள்ளும். இது விற்பனைக்குரிய கார்பன் வரவினங்களை உருவாக்க சுற்றுச்சூழலுக்கு உகந்த நடவடிக்கைகளை மேற்கொள்வதற்கு அதிகமான குழுக்களை ஊக்கப்படுத்தும்.
கியோட்டோ ஒதுக்கீட்டு அளவு அலகு (AAU) அல்லது அதற்கு ஏறக்குறைய சமமான ஐரோப்பிய ஒன்றிய ஏற்புவரம்பு (EUA) போன்ற தனிப்பட்ட ஏற்புவரம்பு, CER போன்ற ஒரு சமப்படுத்தலில் இருந்து மாறுபட்ட சந்தை மதிப்பைக் கொண்டிருக்கலாம். CERகளுக்கு ஒரு மேம்பட்ட இரண்டாம் நிலைச் சந்தை இல்லாததும், விலை நிர்ணயிப்பதில் சிக்கலளிக்கும் விதமாக திட்டங்களுக்கு இடையே சீரான செயலமைப்பு இல்லாததும், அத்துடன் துணையுதவி கோட்பாடு மற்றும் அதன் ஆயுள்காலம் குறித்த பிரச்சினைகளுமே இதற்குக் காரணம். கூடுதலாக, சுத்த மேம்பாட்டு வகைமுறையின் கீழ் ஒரு கார்பன் திட்டத்தால் உருவாக்கப்படும் சமப்படுத்தல்கள் மதிப்பில் குறைந்த திறன் கொண்டவையாக இருக்கின்றன. ஏனெனில் இந்த நெகிழ்வுற்ற வகைமுறைகள் மூலம் எத்தனை சதவீத ஏற்புவரம்பை பூர்த்தி செய்யலாம் என்பதில் EU ETS ஆபரேட்டர்கள் வரம்புபடுத்தப் பெற்றுள்ளனர்.
கார்பன் வரவினங்கள் வாங்குவது உமிழ்வு அளவுகளை எவ்வாறு குறைக்கும்?
காற்று மாசுபாட்டுக்கு ஆகும் செலவுக்கு உரிய நிதி மதிப்பை அளிப்பதன் மூலம் பசுமைக்குடில் உமிழ்வுகளைக் குறைப்பதற்கான ஒரு சந்தையை கார்பன் வரவினங்கள் உருவாக்குகின்றன. உமிழ்வுகள் வணிக நடைமுறையின் ஒரு உள்முக செலவாக ஆவதோடு வரவு செலவு அறிக்கையிலும் கச்சாப்பொருட்கள் மற்றும் பிற கடன்கள் மற்றும் சொத்துகள் ஆகியவற்றோடு காணத்தக்கதாய் ஆகிறது.
உதாரணமாக, வருடத்திற்கு 100,000 டன்கள் பசுமைக்குடில் வாயு உமிழ்வுகள் கொண்ட ஒரு ஆலையை ஒரு வணிகம் கொண்டுள்ளது எனக் கருதுவோம். இந்த வணிகம் இணைப்பு I இல் குறிப்பிடப்பட்டுள்ள ஒரு அரசாங்கத்தின் கீழ் வருகிறது. அந்த அரசாங்கம் அந்த வணிகம் உற்பத்தி செய்யக் கூடிய உமிழ்வுகளுக்கு வரம்பு நிர்ணயித்து சட்டத்தை இயற்றியுள்ளது. அச்சட்டத்தின்படி அந்த ஆலைக்கு வருடத்திற்கு 80,000 டன்கள் ஒதுக்கீடு அளிக்கப்பட்டுள்ளது என்று வைத்துக் கொள்வோம். ஒன்று இந்த தொழிற்சாலை தனது உமிழ்வுகளை 80,000 டன்கள் அளவுக்குக் குறைக்கிறது. அல்லது அதிகப்படியான அளவைச் சரிக்கட்ட கார்பன் வரவினங்களைக் கொள்முதல் செய்கிறது. மாற்று வழிகளுக்காகும் செலவுகளைக் கணக்கிட்ட பின், அந்த வருடத்தில் புதிய எந்திரங்களில் முதலீடு செய்வது பொருளாதாரரீதியாக உகந்ததல்ல என்றோ அல்லது சாத்தியமல்ல என்றோ வணிகம் தீர்மானிக்கலாம். அதற்குப் பதிலாக சட்டப்பூர்வமாக கார்பன் வரவினங்களை விற்க அங்கீகாரம் பெற்றிருக்கும் அமைப்புகளிடம் இருந்து பகிரங்க சந்தையில் இருந்து கார்பன் வரவினங்களை வாங்கிக் கொள்ள அது தேர்வு செய்யலாம்.
மாற்று எரிசக்தி ஆதாரங்களை உற்பத்தி செய்வதால் விளையும் பாதிப்புகளையும் நாம் கருத்தில் கொள்ள வேண்டும். உதாரணமாக, ஒரு பெரிய காற்றாலை டர்பைனை தயாரிப்பதற்கும் போக்குவரத்து செய்வதற்கும் நுகரப்படும் எரிசக்தி மற்றும் உமிழப்படும் கார்பன் ஆகியவை ஒரு குறிப்பிட்ட காலத்திற்கு இதற்கு ஒரு கார்பன் வரவினம் வழங்கப்படுவதை தடுக்கலாம்.
வரவினங்கள் மற்றும் வரிகள்
உமிழ்வுகளை ஒரு சந்தை பண்டமாக அணுகுவதன் மூலம் அவற்றின் செயல்பாடுகளை புரிந்து கொள்வதும் நிர்வகிப்பதும் வணிகங்களுக்கு எளிதாகிறது. அதே சமயத்தில் பொருளாதார நிபுணர்களும் வர்த்தகர்களும் நன்கு புரிந்து கொள்ளப்பட்ட சந்தை தத்துவங்கள் மூலம் வருங்கால விலை நிர்ணய அமைப்பை கணிக்க முயல முடியும். இவ்வாறாக ஒரு கார்பன் வரியைக் காட்டிலும் ஒரு பரிவர்த்தனை செய்யத்தக்க கார்பன் வரவினத்தின் முக்கியமான அனுகூலங்கள் என்னவென்றால்:
ஒரு கார்பன் வரியின் அனுகூலங்களாவன:
உண்மையான கார்பன் வரவினங்களை உருவாக்குதல்
கியோட்டோ நெறிமுறையின் துணையுதவி கோட்பாட்டின் படி (The principle of Supplementarity) ஒரு நாடு கார்பன் வரவினங்களை வாங்குவதற்கு முன்னதாக உமிழ்வுகளின் உள்முகக் குறைப்பு நடைபெற வேண்டும். ஆயினும் ஒரு நெகிழ்வுற்ற வகைமுறையாக இது சுத்த மேம்பாட்டு வகைமுறையையும் ஸ்தாபிக்கப்பட்டிருக்கிறது. இதன்படி வரம்புபட்ட ஸ்தாபகங்கள் வரம்புக்கு வெளியிலான துறைகளில் தன்னார்வ அடிப்படையில் உண்மையான, அளவிடத்தக்க, நிரந்தரமான உமிழ்வுக் குறைப்புகளை உருவாக்க முடியும். CO2-நிகரான பசுமைக்குடில் வாயு உமிழ்வு உண்மையாகவே குறைக்கப்பட்டுள்ளது என்பதை நிறுவுவதே ஒரு சிக்கலான செயல்முறை என்கிற உண்மையில் இருந்து தான் கார்பன் வரவினங்கள் குறித்த அநேக விமர்சனங்கள் பிறக்கின்றன. ஒரு கார்பன் திட்ட கருத்தாக பரிணாமமுற்ற இந்த செயல்முறை கடந்த 10 ஆண்டுகளில் மேலும் மேலும் தொடர்ந்து சுத்திகரிக்கப்பட்டிருக்கிறது.
ஒரு கார்பன் திட்டம் உண்மையான, அளவிடத்தக்க, நிரந்தரமான உமிழ்வுக் குறைப்புக்கு சட்டப்பூர்வமாக இட்டுச் சென்றிருக்கிறதா இல்லையா என்பதை நிர்ணயம் செய்வதற்குரிய முதல் படி CDM செயல்முறையின் வழிமுறைகளைப் புரிந்து கொள்வதாகும். இந்த செயல்முறையின் மூலமாகத் தான் திட்ட ஆதரவாளர்கள் உமிழ்வுக் குறைப்பு உருவாக்கத்திற்கான தங்கள் கருத்துகளை ஒரு உரிய செயல்பாட்டு பொறுப்பின் (DOE) மூலம் சமர்ப்பிக்கின்றனர். CDM நிர்வாக வாரியம், CDM வழிமுறை குழு மற்றும் அவற்றின் நிபுணத்துவம் பெற்ற ஆலோசகர்களுடன் சேர்ந்து ஒவ்வொரு திட்டத்தையும் திறனாய்வு செய்து, அத்துடன் கூடுதலமைவான குறைப்புகளில் உண்மையாகவே அது எவ்வாறு விளைகிறது என்பதையும் தீர்மானிக்கிறது.
கூடுதலமைவு (Additionality) மற்றும் அதன் முக்கியத்துவம்
எந்த கார்பன வரவினத்திற்கும் கூடுதலமைவு என்கிற ஒரு கருத்தை நிரூபணம் செய்வதும் மிக முக்கியமாகும். கார்பன் வரவினங்கள் மூலம் வருவாய் இல்லாதிருந்திருந்தால் ஒரு திட்டம் செயல்படுத்தப்பட்டிருக்குமா என்கிற கேள்விக்கு கூடுதலமைவு கருத்து விடையளிக்கிறது. எவ்வாறிருந்தாலும் வழக்கம் போல் நிகழ்ந்திருக்கக் கூடிய திட்டங்களுக்கு "கூடுதலான" திட்டங்களில் இருந்து வரக் கூடிய கார்பன் வரவினங்கள் மட்டுமே மொத்தமாய் சுற்றுச்சூழல் நன்மைக்கு பங்களிப்பு செய்திருப்பதாய் கணக்கில் கொள்ளத்தக்கது. கார்பன் வரவினங்கள் மூலம் வருவாய் கிட்டாதிருந்தாலும் கூட பெரும் நிதி வருவாய்களை ஈட்டித் தரக் கூடிய கார்பன் திட்டங்கள்; அல்லது கட்டுப்பாடுகளின் நிர்ப்பந்தத்தால் செய்யப்படுபவை; அல்லது ஒரு துறையில் பொதுவான நடைமுறையை பிரதிநிதித்துவப்படுத்தும் திட்டங்கள் எல்லாம் கூடுதலமைவாய் கருதப்பட மாட்டாது. கூடுதலமைவை முழுமையாய் நிர்ணயம் செய்வதற்கு நிபுணத்துவ திறனாய்வும் அவசியப்படுகிறது.
கார்பன் சமப்படுத்தல் திட்டங்கள் கூடுதலமைவு தன்மையையும் நிரூபணம் செய்தால் தான் கார்பன் வரவினம் செயல்முறை மூலம் சுற்றுச்சூழல் பாதுகாப்பை தலைமையேற்றுச் செல்வதாக கூறப்படுவதற்கு அர்த்தமிருப்பது உறுதிப்படும் என்பது பொதுவாக ஏற்றுக் கொள்ளப்படுகிறது. உலக வள ஆதார நிறுவனம்/பராமரிக்கத்தக்க வளர்ச்சிக்கான உலக வர்த்தக கவுன்சில் (WRI/WBCSD) கூறுவது: "பசுமைக்குடில் வாயு உமிழ்வு வர்த்தகத் திட்டங்கள், ஒரு குறிப்பிட்ட எண்ணிக்கையிலான உற்பத்தி ஆதாரங்களில் இருந்தான உமிழ்வுகளுக்கு வரம்பிடுவதன் மூலம் செயல்படுகின்றன. இந்த திட்டங்களின் கீழ், திட்ட எல்லைக்குட்படாத ஆதாரங்களில் நிகழும் திட்ட- அடிப்படையிலான பசுமைக்குடில் வாயு குறைப்புகளுக்கு வர்த்தகம் செய்யத்தக்க 'சமப்படுத்தல் வரவினங்கள்' வழங்கப்படுகின்றன. ஒவ்வொரு சமப்படுத்தல் வரவினமும், உமிழ்வு வரம்புக்குட்பட்ட அந்த உற்பத்தித் தளங்களை வரவினத்தால் குறிக்கப்பட்டுள்ள பசுமைக்குடில் வாயு குறைப்புகளுக்கு நேர் விகிதாச்சாரத்தில் அதிகமாக உமிழ அனுமதிக்கிறது. பசுமைக்குடில் வாயு உமிழ்வுகளில் மொத்த அதிகரிப்பை பூஜ்யமாக்குவதை சாதிப்பது தான் இதன் பின்புல யோசனை. ஏனெனில் அதிகரித்த உமிழ்வுகளின் ஒவ்வொரு டன்னும் திட்ட அடிப்படையிலான பசுமைக்குடில் வாயு குறைப்புகள் மூலம் 'சமப்படுத்தல்' செய்யப்படுகின்றன. சிக்கல் என்னவென்றால் பசுமைக்குடில் வாயு உமிழ்வுகளைக் குறைக்கும் (வரலாற்று அளவுகளுடன் ஒப்பிட்டு) பல திட்டங்கள் ஒரு பசுமைக்குடில் வாயு இல்லாதிருந்தால் கூட காலநிலை மாற்றத்தை தணிப்பது குறித்த கவலை ஏதும் இன்றி நிகழ்ந்தேறியிருக்கும் என்பது. அந்த திட்டம் 'எப்படியானாலும் நடந்திருக்கக் கூடிய ஒன்று தான்' எனும்பட்சத்தில், அதன் பசுமைக்குடில் வாயு குறைப்புகளுக்கு சமப்படுத்தல் வரவினங்களை வழங்குவது உண்மையில் பசுமைக்குடில் வாயு உமிழ்வுகளில் மொத்தமாய் பார்க்கையில் ஒரு அதிகரிப்பை தான் குறிக்கும். இது பசுமைக்குடில் வாயு திட்டத்தின் உமிழ்வு இலக்கை பலவீனப்படுத்துவதாய் அமையும். எனவே திட்ட அடிப்படையிலான பசுமைக்குடில் வாயுக் குறைப்புகளை உணர்ந்து கொள்ளும் பசுமைக்குடில் வாயுத் திட்டங்களின் வெற்றிக்கும் ஒருங்கிணைப்புக்கும் கூடுதலமைவு மிக முக்கியமானதாகும்."
விமர்சனங்கள்
சுற்றுச்சூழல்ரீதியான கட்டுப்பாடுகளும் நடவடிக்கைகளும் வணிகங்கள் மீது கட்டுப்பாடுகளாக திணிக்கப்படுகின்றன. உமிழ்வுகளை நிர்வகிப்பதற்கான இந்த அணுகுமுறை குறித்து பலரும் அதிருப்தி கொண்டுள்ளனர்.
கியோட்டோ வகைமுறை தான் கார்பன் வரவின நடவடிக்கைகளை கட்டுப்படுத்துவதற்கு சர்வதேசரீதியாக ஒப்புக்கொள்ளப்பட்டிருக்கும் ஒரே வகைமுறையாகும். அத்துடன், முக்கியமாக, இது கூடுதல் திறம் மற்றும் ஒட்டுமொத்த திறம்பட்டநிலைக்கான சோதனைகளையும் உள்ளடக்கியிருக்கிறது. அதன் ஆதரவு அமைப்பான UNFCCC மட்டும் தான், உமிழ்வு கட்டுப்பாடு அமைப்புகளின் ஒட்டுமொத்த திறம்பாட்டின் மீதும் உலகளாவிய உத்தரவு அதிகாரம் பெற்ற அமைப்பாக இருக்கிறது. கியோட்டோ பரிவர்த்தனை காலம் 2008 முதல் 2012 வரையான ஐந்து ஆண்டுகளுக்கு மட்டுமே செயலுறுத்துவதாய் இருக்கிறது. முன்பு ஆரம்பித்த EU ETS அமைப்பின் முதல் கட்டம், அதற்குப் பிந்தைய மூன்றாவது கட்டத்திலும் தொடரும் என்று எதிர்பார்க்கப்படுகிறது. அத்துடன் சர்வதேச ரீதியாக ஒப்புக் கொள்ளப்பட்டுள்ளவற்றில் ஒத்துழைப்பு கிட்டலாம். ஆனாலும் பசுமைக்குடில் வாயுக்கள் தொடர்பான கியோட்டோ நெறிமுறைக்கு பிந்தைய பேச்சுவார்த்தைகளில் என்ன ஒப்புக்கொள்ளப்படும் என்பது குறித்த பொதுவான நிச்சயமற்ற நிலை ஒன்று நிலவுகிறது. வணிக முதலீடு என்பது பல சமயங்களில் பல தசாப்தங்களுக்கும் கூட நீளக் கூடியது என்பதால், இது முதலீட்டாளர்களின் திட்டங்களுக்கு கூடுதல் அபாயத்தையும் நிச்சயமற்ற நிலையையும் சேர்க்கிறது. உலகளாவிய உமிழ்வுகளில் பெரும் பங்கிற்கு பொறுப்பான பல நாடுகள் (முக்கியமாக அமெரிக்கா, ஆஸ்திரேலியா, சீனா) கட்டாய வரம்புகளைத் தவிர்த்திருப்பதால், கார்பன் வரம்பு கொண்ட நாடுகளின் வணிகங்கள் வரம்பு நிறுவாத நாடுகளுடன் ஒப்பிடுகையில் தங்களின் கார்பன் செலவுகள் நேரடியாக தங்கள் மீது சுமத்தப்படுவதால் தங்களுக்கு வணிகரீதியாக அனுகூலமின்மை தோன்றுவதாக உணரலாம்.
உமிழ்வுகளின் தேசிய அளவிலான உற்பத்தியில் அர்த்தமுள்ள குறிப்பிடத்தக்க குறைப்புகளை பிரதிநிதித்துவப்படுத்தும் வகையில் தேசிய ஒதுக்கீட்டு அளவுகள் தேர்வு செய்யப்பட வேண்டும் என்பது வரம்பு மற்றும் பரிவர்த்தனை அமைப்பின் பின்னிருக்கும் ஒரு முக்கியமான கருத்துரு ஆகும். இது ஒட்டுமொத்த உமிழ்வு அளவு குறைக்கப்படுவதை மட்டுமல்லாமல், உமிழ்வு பரிவர்த்தனை செலவுகள் பரிவர்த்தனை அமைப்பின் அனைத்து தரப்புக்கும் சரியாக பகிரப்படுவதையும் உறுதி செய்கிறது. ஆயினும், வரம்புக்குட்பட்ட நாடுகளின் அரசாங்கங்கள் தாங்களாகவே தங்களது கடமைப்பாடுகளை வலுவிழக்கச் செய்ய தலைப்படலாம். EU ETS இல் பல நாடுகளுக்கான 2006 மற்றும் 2007 தேசிய ஒதுக்கீட்டு திட்டங்களில் இதனைக் காண முடிந்தது. இந்த திட்டங்கள் தாமதமாக சமர்ப்பிக்கப்பட்டதோடு ரொம்பவும் தளர்வாய் இருந்ததற்காக ஆரம்பத்தில் ஐரோப்பிய ஆணையத்தின் மூலம் நிராகரிக்கவும் பட்டன.
ஏற்புவரம்புகளுக்கான சட்டவிலக்கு அளிப்பது குறித்து ஒரு கேள்வி எழுப்பப்படுகிறது. EU ETS க்குள் இருக்கும் நாடுகள் தங்களது உள்வணிகங்களுக்கு அநேக அல்லது அனைத்து ஏற்புவரம்புகளையும் இலவசமாய் அளித்திருக்கின்றன. மின்சார உற்பத்தியாளர்கள் இந்த உமிழ்வு 'கட்டணங்களை' தங்களது வாடிக்கையாளர்கள் தலையில் கட்டுவதன் மூலம் 'எதிர்பாரா அதிர்ஷ்ட' லாபத்தைப் பார்ப்பதாகவும் குற்றச்சாட்டுகள் எழுப்பப்படுகின்றன. EU ETS தனது இரண்டாம் கட்டத்திற்கு நகர்ந்து கியோட்டோ உடன் இணையும் போது, கூடுதலான ஏற்புவரம்புகள் ஏலமிடப்படும் என்பதால் இந்த சிக்கல்கள் குறைவதற்கான வாய்ப்புகள் இருப்பதாகத் தோன்றுகிறது.
ஒரு அர்த்தமுள்ள சமப்படுத்தல் திட்டத்தை ஸ்தாபிப்பது சிக்கலானதாய் இருக்கிறது: CDM வகைமுறைக்கு வெளியேயான தன்னார்வ சமப்படுத்தல் நடவடிக்கைகள் திறம்பட கட்டுப்படுத்தப்படுவதில்லை. இந்த கட்டுப்படுத்தப்படாத நடவடிக்கைகளில் சமப்படுத்தல்கள் குறித்து விமர்சனங்கள் உள்ளன. வரம்பு நிறுவாத நாடுகளில் இருக்கும் சில தன்னார்வ பெருநிறுவன திட்டங்கள் மற்றும் சில தனிநபர் கார்பன் சமப்படுத்தல் திட்டங்களுக்கு இது குறிப்பாகப் பொருந்தும்.
CDM வரவினங்களின் சோதனை அங்கீகாரம் குறித்தும் கவலைகள் இருக்கின்றன. கூடுதலமைவை (Additionality) துல்லியமாகக் கணக்கிடுவது குறித்தது ஒரு கவலை. ஒரு திட்டத்திற்கு ஒப்புதல் பெற எடுக்கும் முயற்சிகள் மற்றும் நேரம் தொடர்பானவை மற்ற கவலைகள். சில திட்டங்களின் பயனளிக்கும் தன்மைக்கு சோதிப்பு அங்கீகாரம் அளிக்கப்படுவது குறித்தும் கேள்விகள் எழலாம்; பல திட்டங்கள் அவை தணிக்கை செய்யப்பட்டதன் பிறகு எதிர்பார்த்த நன்மைகளை சாதிப்பதில்லை என்று தோன்றுகிறது. அத்துடன் CDM வாரியம் குறைந்த எண்ணிக்கையிலான CER வரவினங்களுக்கு மட்டும் தான் ஒப்புதல் அளிக்க முடியும். உதாரணமாக, ஒரு திட்ட வெளியீடு ஆரம்பத்தில் திட்டமிடப்பட்டதைக் காட்டிலும் அதிக காலம் எடுக்கலாம். அல்லது ஒரு காடுவளர்ப்பு திட்டம் நோய் அல்லது தீயால் குறைக்கப்படலாம். இந்த காரணங்களால், சில நாடுகள் உள்நாட்டில் அமலாக்கம் செய்கையில் கூடுதலான கட்டுப்பாடுகளை விதிக்கின்றன. காடு வளர்ப்பு அல்லது நிலப் பயன்பாட்டுத் திட்டங்கள் போன்ற வகையான சில கார்பன் குறைப்பு நடவடிக்கைகளை அனுமதிப்பதில்லை.
புற இணைப்புகள்
பகுப்பு:காலநிலை மாற்றக் கொள்கை பகுப்பு:கார்பன் நிதியியல் பகுப்பு:கார்பன் அகற்றம் பகுப்பு:கூகுள் தமிழாக்கம்-சுற்றுச்சூழலியல்
வேப்பூர் ஊராட்சி
வேப்பூர் ஊராட்சியானது கடலூர் மாவட்டத்தில் உள்ள 10 வட்டத்தில் இதுவும் ஒன்று. இங்கு வருவாய் வட்டாட்சியர் அலுவலகம் உள்ளது. திருச்சி - சென்னை தேசிய நெடுஞ்சாலை 45 மற்றும் தேசிய நெடுஞ்சாலை 532 கடலூர் - சேலம் வழித்தடங்கள் வேப்பூர் வழியே நெடுஞ்சாலைகள் நகரங்களுடன் இணைக்கப்பட்டுள்ளது. இந்த ஊராட்சியானது நல்லூர் ஊராட்சி ஒன்றியத்திற்கு உட்பட்டது.
பகுப்பு:கடலூர் மாவட்ட ஊராட்சிகள்
2011 சீன எதிர்ப்புப் போராட்டங்கள்
2011 சீன எதிர்ப்புப் போராட்டங்கள் என்பது சீன மக்களாட்சி இயக்கத்தால், சீனாவின் கிழைமை தோறும் மக்களாட்சி ஆதரவு வீதிப் போராட்டங்கள் நடத்த அறைகூவல்கள் விடப்பட்டது. மத்திய கிழக்கில் நிகழ்ந்த போராட்டங்கள், புரட்சிகளால் ஊக்குவிக்கப்பட்டு இது நடந்தது. இதைத் தொடர்ந்து சீன அரசு மிகக் கடுமையான அடக்குமுறையை பிரயோகித்து பரவலான போராட்டங்கள் எதுவும் நடக்காமல் செய்தது. மிகவும் அறியப்பெற்ற எழுத்தாளர்களும், கலைஞர்களும் கைது செய்யப்பட்டனர்.
மேற்கோள்கள்
பகுப்பு:சீனாவில் எதிர்ப்புப் போராட்டங்கள்
கொல்கத்தா துர்கா பூஜை
கொல்கத்தா துர்கா பூஜை என்பது ஆண்டுதோறும் செப்டம்பர் அல்லது அக்டோபரில் இந்துக்களால் கொண்டாடப்படும் ஆண்டு விழா ஆகும். இது இந்து மதத் தாய் தெய்வமான துர்கா வழிபாட்டைக் குறிக்கிறது. இந்த திருவிழா மேற்கு வங்காளத்தின் தலைநகரான கொல்கத்தாவில் பெங்காலிகளால் கொண்டாடப்படும் மிகப்பெரிய பண்டிகை மற்றும் மத விழாவாகும். மேலும், இது கொல்கத்தாவில் பெங்காலி இந்துக்கள் அல்லது இந்துக்களின் மிகப்பெரிய மத விழாவாகவும் உள்ளது.
கொல்கத்தாவில் சுமார் 3,000 பரோவாரி எனப்படும்பூஜைகள் நடைபெறுகின்றன. இதில் கொல்கத்தா நகரில் மட்டும் 200க்கும் மேற்பட்ட பூஜைகள் பெரும் பொருட்செலவில் (கோடி ரூபாய்) ஏற்பாடு செய்யப்படுகின்றன.
ஆரம்பம்
இடது|thumb|250x250px| கொல்கத்தாவில் சுமார் 1830-40களில் நடனக் கலைஞர்கள் மற்றும் இசைக்கலைஞர்களால் நடைபெற்ற துர்கா பூஜை 1610ஆம் ஆண்டு முதல், சபர்ணா ராய் சவுத்ரி குடும்பம் கொல்கத்தாவின் பாரிஷாவில் உள்ள தங்களது பூர்வீக இல்லத்தில் துர்கா பூஜையை ஏற்பாடு செய்து நடத்தி வருகிறது. கொல்கத்தாவில் நடைபெறும் மிகப் பழமையான துர்கா பூஜை விழா இதுவாக இருக்கலாம். நபகிருஷ்ண தேவ் 1757-ல் ஷோபாபஜார் ராஜ்பரியில் துர்கா பூஜையைத் தொடங்கினார். வலது|thumb|250x250px| கொல்கத்தாவில் துர்கா பூஜை பந்தல் இருபதாம் நூற்றாண்டின் முற்பகுதியில் கொல்கத்தாவில் பரோவாரி துர்கா பூஜை தொடங்கியது. கொல்கத்தாவில் பரோவாரி துர்கா பூஜை வெகு விரைவில் சாதாரண மக்களின் திருவிழாவாக மாறியது. முன்னதாக, கொல்கத்தாவில் துர்கா பூஜை பணக்கார குடும்பங்கள் மட்டுமே கொண்டாடும் விழாவாக இருந்தது. 1910ஆம் ஆண்டில், கொல்கத்தாவில் முதல் பரோவாரி துர்கா பூஜை, பவானிபூர் "பவானிபூர் சனாதன் தர்மத்சாகினி சபா"வினால், பல்ராம் பாசு மலைச் சாலையில் ஏற்பாடு செய்யப்பட்டது.
1985 முதல், ஆசியன் பெயிண்ட்சு நிறுவனத்தினர் கொல்கத்தாவின் துர்கா பூஜை குழுக்களுக்கு விருது வழங்கும் நடைமுறையை அறிமுகப்படுத்தினர். இந்த விருது ஏசியன் பெயிண்ட்சு சரத் சம்மான் என்று அழைக்கப்படுகிறது. பின்னர் பல வணிக நிறுவனங்கள் கொல்கத்தாவில் துர்கா பூஜைக்காக "சரத் சம்மான்" எனப்படும் துர்கா பூஜை விருதுகளை அறிமுகப்படுத்தின.
மேற்கு வங்க அரசு 2013-ல் பிஸ்வா பங்களா சரத் சம்மனை அறிவித்தது.
விரிவாக்கம்
2012 ஆம் ஆண்டின் தி டைம்ஸ் ஆஃப் இந்தியா அறிக்கை கொல்கத்தாவில் 2012ஆம் ஆண்டில் நடைபெற்ற துர்கா பூஜைக்கான செலவு குறித்த புள்ளிவிவரத்தை வழங்கியது. இந்த அறிக்கையின்படி, கொல்கத்தாவில் 3,577 பூஜைகளுக்காக மொத்தம் 123.05 கோடி ரூபாய் செலவிடப்பட்டுள்ளதாகத் தெரிவிக்கின்றது.
துர்கா பூஜை திருவிழா
2016-ல் கொல்கத்தாவில் துர்கா பூஜை திருவிழா தொடர்ந்து நடைபெற்றது. ஆனால் கோவிட்-19 பெருந்தொற்று காரணமாக 2020 மற்றும் 2021ஆம் ஆண்டுகளில் திருவிழா ஏற்பாடு செய்யப்படவில்லை. இது மீண்டும் 2022 முதல் ஏற்பாடு செய்யப்பட்டது.
யுனெஸ்கோவின் அங்கீகாரம்
2019-ல், தபதி குஹா-தாகூர்தாவிடம் இந்தியக் கலாச்சார அமைச்சகம் ஒரு ஆவணத்தைத் தயாரிக்கும் பணியை ஒப்படைத்தது. மனிதக்குலத்தின் அருவமான கலாச்சார பாரம்பரியத்தின் யுனெஸ்கோ பட்டியலில் துர்கா பூஜையைச் சேர்ப்பதற்காக இந்த யுனெஸ்கோவிடம் சமர்ப்பிக்கப்பட்டது. திசம்பர் 13 2021 அன்று பாரிஸில் தொடங்கிய 16வது அமர்வில் உலகெங்கிலும் உள்ள பல்வேறு நாடுகளின் பிரதிநிதிகள் இந்த ஆவணத்தை மதிப்பீடு செய்தனர். "கொல்கத்தாவில் துர்கா பூஜை" 15 திசம்பர் 2021 அன்று அருவமான கலாச்சார பாரம்பரிய தகுதியினைப் பெற்றது.
பூஜை: திருவிழா
வலது|thumb|250x250px| செஞ்சாலை திருவிழா நடன நிகழ்ச்சியை ரசிக்கும் கொல்கத்தா பிரமுகர்கள் துர்கா பூஜை முக்கியமாக 5 நாட்கள் (சஷ்டி, சப்தமி, அட்டமி, நவமி மற்றும் தசமி) கொண்டாடப்படுகிறது. ஆனால் கொல்கத்தாவில் துர்கா பூஜையில் பண்டிகை மனநிலை சஷ்டிக்கு முன்னரே முக்கியமாக மகாளயத்திலிருந்து தொடங்கிவிடுகிறது. மகாளய தினம் முதல் துர்கா பூஜை பந்தல்கள் பொதுமக்களுக்கு அமைக்கப்படுகின்றன. கொல்கத்தாவில் உள்ள துர்கா பூஜையின் முக்கிய ஈர்ப்புகளாக அலங்காரங்கள், சிற்பங்கள், பந்தல்கள், விளக்குகள் மற்றும் ஒளியமைப்புகள் மற்றும் திருவிழாவும் உள்ளன.
பொருளாதாரம்
கொல்கத்தாவில் துர்கா பூஜையின் பொருளாதாரம் பல்வேறு துறைகளாகப் பிரிக்கப்பட்டுள்ளது. நிறுவல், கலை மற்றும் அலங்காரம், சிலை தயாரித்தல், விளக்குகள் மற்றும் ஒளியூட்டல், இலக்கியம் மற்றும் பிரசுரம், நிதியுதவி, விளம்பரம், சில்லறை விற்பனை, கைவினைப்பொருட்கள் மற்றும் வடிவமைப்பு (பூஜை பாத்திரங்கள்), திரைப்படம் மற்றும் பொழுதுபோக்கு மற்றும் உணவு மற்றும் பானம் ஆகியவை பல்வேறு துறைகளைச் சார்ந்துள்ளன. 2019ஆம் ஆண்டில், கொல்கத்தா மேற்கு வங்கத்தின் படல் தயாரிப்பு (நிறுவல், கலை மற்றும் அலங்காரம்) தொழிலில் 15% பங்கைக் கொண்டுள்ளது. இதன் மதிப்பு ரூபாய் 129 கோடி ஆகும். கொல்கத்தாவில் துர்கா பூஜைக்குச் சிலை தயாரிக்கும் தொழில் மற்றும் விளக்குகள் மற்றும் ஒளியமைப்பு தொழில்களுக்காக மட்டும் ரூபாய் 120 கோடிகள் வரை செலவிடப்பட்டுள்ளன.
மேற்கோள்கள்
பகுப்பு:இந்து சமய வழிபாடுகள் பகுப்பு:துர்க்கை கோயில்கள் பகுப்பு:கொல்கத்தா
சுபாஷ் சந்திரபோஸ் ஆப்த பிரபந்தன் புரஸ்கார்
சுபாஷ் சந்திர போஸ் ஆப்தா பிரபந்தன் புரஸ்கார் விருது ( सुभाष चंद्र बोस आपदा प्रबंधन पुरस्कार) :
இந்திய நாட்டிற்காக தேசிய அளவில் பேரிடர் மேலாண்மைத் துறையில் தன்னலமற்ற சேவை செய்தவர்களுக்கு வழங்கப்படும் பேரிடர் மேலாண்மைக்கான இந்திய தேசிய விருது. ஒவ்வொரு ஆண்டும் ஜனவரி 23 அன்று சுதந்திரப் போராட்ட வீரர் நேதாஜி சுபாஷ் சந்திரபோஸின் பிறந்தநாளில் இந்தியாவில் உள்ள தனிநபர்கள் மற்றும் நிறுவன அமைப்புகளுக்கு இந்திய அரசால் விருது வழங்கப்படுகிறது.
2022ஆண்டிற்கான நிறுவன பிரிவில் குஜராத் பேரிடர் மேலாண்மை நிறுவனம் (GIDM) தேர்ந்தெடுக்கப்பட்டது. மேலும் சிக்கிம் மாநில பேரிடர் மேலாண்மை ஆணையத்தின் துணைத் தலைவர் வினோத் ஷர்மா, 2022க்கான தனிநபர் பிரிவில் பேரிடர் மேலாண்மையில் தனது சிறந்த உன்னதமான பணிக்காக சுபாஷ் சந்திர போஸ் ஆப்தா பிரபந்தன் புரஸ்கார் விருதிற்கு தேர்ந்தெடுக்கப்பட்டுள்ளார்.
வரலாறு
நேதாஜி சுபாஷ் சந்திரபோஸின் 125வது பிறந்தநாளை முன்னிட்டு, தேசிய அளவில் பேரிடர் மேலாண்மைத் துறையில் இந்தியாவில் உள்ள தனிநபர்கள் மற்றும் நிறுவனங்களின் விலைமதிப்பற்ற பங்களிப்பையும் தன்னலமற்ற சேவையையும் அங்கீகரித்து கௌரவிப்பதற்காக இந்த விருது நிறுவப்பட்டது. இந்திய உள்துறை அமைச்சக அறிக்கையின்படி, குஜராத் பேரிடர் மேலாண்மை நிறுவனம் (GIDM) மற்றும் பேராசிரியர் வினோத் சர்மா அவர்களின் சிறந்த சேவைக்காக கௌரவிக்கப்பட்டனர். மேலும் 23 ஜனவரி 2022 ஞாயிற்றுக்கிழமை அன்று நடைபெற்ற சுபாஷ் சந்திர போஸ் அவர்களின் பிறந்த விழாவின் போது  மாண்புமிகு இந்தியப் பிரதமர் நரேந்திர மோடி அவர்கள் 2019, 2020 மற்றும் 2021 ஆம் ஆண்டுகளில் இந்த விருதிற்காக தேர்ந்தெடுக்கப்பட்டவர்களுக்கும் விருதை வழங்கி கௌரவித்தார்.
விருது பெற்றவர்கள்
சுபாஷ் சந்திர போஸ் ஆப்தா பிரபந்தன் விருது பற்றிய விவரங்கள் கீழே கொடுக்கப்பட்டுள்ளன:
குறிப்புகள்
<references group="" responsive="1">
வெளி இணைப்புகள்
பகுப்பு:இந்திய அரசு பகுப்பு:இந்திய விருதுகள்
கவாத்து செய்தல்
கவாத்து செய்தல் (PRUNING) என்பது  மரங்களில் காய்கள் உற்பத்தியை அதிகரிப்பதற்கான ஒரு சாகுபடி முறை (CULTURAL METHOD) ஆகும்.
கவாத்து செய்யும் முறை
மரங்களில் தாழ்வாக உள்ள கிளைகள், குறுக்கும் நெடுக்குமாக வளர்ந்த கிளைகள், வறட்சி, பூச்சி மற்றும் நோய் தாக்கி காய்ந்து போன கிளைகளை நீக்க வேண்டும். இதனால் நல்ல காற்றோட்டமும் சூரிய ஒளியும் கிடைத்து அதிக பூக்கள் தோன்றி காய்கள் உற்பத்தி அதிகரிக்க உதவுகிறது.
பயன்கள்
இந்த மழையால் செடிகளுக்கு ஏற்ற சீதோஷ்ண நிலை ஏற்பட்டும். சீதோஷ்ண நிலையை பயன்படுத்தி சிறு விவசாயிகள் தங்களது தோட்டத்தின் மொத்த பரப்பளவில், 25 சதவீதம் தோட்டத்தை கவாத்து செய்தல் அவசியமாகும். இதை கடைப்படித்தால் தரமான உற்பத்தி செய்ய முடிகிறது. செடிகளுக்கு ஏற்ற சீதோஷ்ண நிலையின் போது, தோட்டத்தை கவாத்து செய்வதால் மண்ணில் உள்ள ஈரப்பதம் மற்றும் மழையின் காரணமாக கவாத்து செய்த தேயிலை தோட்டத்தில் விரைவில் அரும்புகள் துளிர்விட ஏதுவாக அமையும்.
மா மர கவாத்து
மா மரங்களில் மூன்று வரூடங்களுக்கு ஒரு முறை ஆகஸ்ட் - செப்டம்பர் மாதத்தில் தாழ்வாக உள்ள கிளைகள், குறுக்கும் நெடுக்குமாக வளர்ந்த கிளைகள், வறட்சி, பூச்சி மற்றும் நோய் தாக்கி காய்ந்து போன கிளைகளை நீக்க வேண்டும். இதனால் நல்ல காற்றோட்டமும் சூரிய ஒளியும் கிடைத்து அதிக பூக்கள் தோன்றி காய்கள் உற்பத்தி அதிகரிக்க உதவுகிறது.